stanford-oval/wikipedia huggingface dataset:
รังสีอัลตราไวโอเลต
การค้นพบ

หลังจากที่รังสีอินฟราเรดถูกค้นพบ นักฟิสิกส์ชาวเยอรมันชื่อ โยฮันน์ วิลเฮล์ม ริตเตอร์ (Johann Wilhelm Ritter) ได้ทดลองค้นหารังสีที่อยู่ตรงข้ามกับรังสีอินฟราเรด นั่นคือ รังสีอินฟราเรดมีความยาวคลื่นยาวกว่าแสงสีแดง แต่ริตเตอร์ต้องการจะหารังสีชนิดหนึ่งที่มีความยาวคลื่นสั้นกว่าสีม่วง เขาได้ใช้กระดาษอาบซิลเวอร์คลอไรด์วางไว้กลางแดด พบว่ากระดาษนั้นเปลี่ยนเป็นสีดำ ริตเตอร์เรียกรังสีนี้ว่า deoxidizing rays ต่อมาก็เปลี่ยนชื่อเป็นยูวีดังเช่นในปัจจุบัน
โทษ

การรับรังสีอัลตราไวโอเลตมากเกินควร ก่อให้เกิดอันตรายกับระบบต่าง ๆ ของร่างกายได้ รังสีอัลตราไวโอเลตในช่วง UVC มีพลังงานสูงที่สุด และที่สำคัญคืออันตรายที่สุด แต่พบได้น้อยเพราะบรรยากาศกรองเอาไปหมดแล้ว ทว่าเครื่องมือฆ่าเชื้อในน้ำดื่มอาจปล่อยรังสีช่วงนี้ออกมาก็ได้ 
รังสีอัลตราไวโอเลตทั้งสามชนิดคือ UVA, UVB และ UVC สามารถทำให้คอลลาเจนในผิวหนังเสื่อมสภาพได้  ยังทำให้ผิวคล้ำขึ้น แต่ UVA มีความรุนแรงน้อยที่สุด เพราะไม่สามารถก่อให้เกิดอาการแดดเผา (sunburn) ทว่ายังน่ากลัวอยู่ที่สามารถแปลงสภาพ DNA ได้ จนอาจก่อให้เกิดมะเร็งผิวหนัง แต่ร่างกายก็สามารถป้องกันได้ โดยการสร้างเม็ดสีเมลานินขึ้นมา เพื่อป้องกันการทะลวงของยูวี จึงทำให้ผิวคล้ำดำมากขึ้น

นอกจากผิวหนังแล้ว ยูวียังเป็นอันตรายต่อดวงตา โดยเฉพาะ UVB ทำให้เกิดอาการที่เรียกว่า arc eye คือรู้สึกเหมือนมีทรายเข้าตา หรือถ้ารุนแรงกว่านั้นอาจทำให้เป็นโรคต้อกระจก (cataract) อักเสบได้ โดยเฉพาะในหมู่ช่างเชื่อมโลหะ  การป้องกันก็คือ สวมใส่แว่นกันแดดป้องกัน
หรือแค่ทาโลชั่นที่มีค่า  SPF  50+ ขึ้นไป
นอกจากมีโทษต่อร่างกายแล้วรังสีอัลตราไวโอเลต มีผลกระทบต่อพืชด้วย คือ
รังสีอัลตราไวโอเลตที่เพิ่มขึ้นมีโทษทั้งทางตรงและทางอ้อมต่อพืช เช่น ยับยั้งกระบวนการสังเคราะห์แสง  ทำลาย DNA และเปลี่ยนแปลงองค์ประกอบในพืช ทำให้ลักษณะทางกายภาพ และขบวนการเจริญเติบโตของพืช เปลี่ยนแปลงไป นำไปสู่การเปลี่ยนแปลงมวลทางชีวภาพและผลิตผลลดลง ถึงแม้ว่าจะมีกลไกที่ลดหรือซ่อมแซมและความสามารถในการปรับตัวต่อการเพิ่มระดับของ UV ที่จำกัด ทำให้การเจริญเติบโตของพืชได้รับผลกระทบโดยตรงจากรังสี UV-B
การเปลี่ยนแปลงทางอ้อมที่เกิดจาก UVB (เช่น การเปลี่ยนรูปร่างของพืช) อาจสำคัญเท่าๆกันหรือบางครั้งก็มากกว่าผลกระทบในการทำลายของ UVB การเปลี่ยนแปลงนี้มีความสำคัญต่อพืชที่มีการแข่งขันกันอย่างสมดุล สัตว์ที่กินพืช โรคพืช และวัฏจักร biogeochemical เช่นกัน
ประโยชน์

ประโยชน์ของรังสีอัลตราไวโอเลตนั้นมีมาก ดังจะได้กล่าวคร่าว ๆ ต่อไปนี้
ประโยชน์ > แบล็กไลต์

แบล็กไลต์ (black light) เป็นหลอดที่เปล่งรังสียูวีคลื่นยาว มีสีม่วงดำ ใช้ตรวจเอกสารสำคัญ เช่น ธนบัตร, หนังสือเดินทาง, บัตรเครดิต ฯลฯ ว่าเป็นของจริงหรือปลอม หลายประเทศได้ผลิตลายน้ำที่ไม่สามารถมองเห็นได้ในรังสีชนิดนี้
นอกจากนี้ แบล็กไลต์ยังสามารถใช้ล่อแมลงให้มาติดกับ เพื่อที่จะกำจัดภายหลังได้
ประโยชน์ > หลอดฟลูออเรสเซนต์

หลอดฟลูออเรสเซนต์ หรือหลอดเรืองแสง ใช้หลักการผลิตรังสีอัลตราไวโอเลต โดยการทำให้ไอปรอทแตกตัว รังสีที่ได้จะไปกระทบสารเรืองแสงให้เปล่งแสงออกมา
ประโยชน์ > ดาราศาสตร์

ในทางดาราศาสตร์ โดยปกติแล้ววัตถุที่ร้อนมากจะเปล่งยูวีออกมา เราจึงสามารถศึกษาวัตถุท้องฟ้าได้โดยผ่านทางยูวี ทว่าต้องไปปฏิบัติในอวกาศ เพราะยูวีส่วนมากถูกโอโซนดูดซับไว้หมด
ประโยชน์ > การวิเคราะห์แร่

รังสีอัลตราไวโอเลตสามารถใช้ตรวจวิเคราะห์แร่ได้ แม้ว่าจะดูเหมือนกันภายใต้แสงที่มองเห็น แต่เมื่อผ่านยูวีแล้วก็จะเห็นความแตกต่างได้
ประโยชน์ > การฆ่าเชื้อโรค

รังสีอัลตราไวโอเลตสามารถใช้ฆ่าเชื้อโรคได้ โดยเฉพาะในน้ำดื่ม และยังสามารถนำไปฆ่าเชื้อในเครื่องมือ หรืออาหารได้ด้วย
ซึ่งปัจจุบันได้นำเทคโนโลยีเหล่านี้ไปใช้กับเครื่องกรองน้ำอย่างแพร่หลาย
แหล่งข้อมูลอื่น

สมาคมยูวีระหว่างประเทศ (International UV Association)
การแปลงสภาพ DNA โดยทำให้คู่เบสที่จับกันผิดปกติและเกิดการบิดเบี้ยวของเกลียว
ลัทธิซาตานลาวี

เครื่องหมายบาโฟเมตเป็นสัญลักษณ์ทางการของลัทธิซาตานลาวีกับศาสนจักรซาตาน
ลัทธิซาตานลาวี (อังกฤษ: LaVeyan Satanism) เรียกอย่างง่ายว่าลัทธิซาตาน เป็นปรัชญาทางศาสนาที่ก่อตั้งโดยแอนตัน ลาวีในปี พ.ศ. 2509 โดยใช้ซาตานไบเบิลที่เขียนขึ้นตามหลักปรัชญาและความเชื่อของเขาเมื่อ พ.ศ. 2512 เป็นหลักคำสอน และอยู่ภายใต้การกำกับดูแลของศาสนจักรซาตานที่เขาก่อตั้งขึ้น แนวความเชื่อและปรัชญาหลักมีพื้นฐานมาจากปัจเจกชนนิยม สุขนิยม ฆราวาสนิยม อัตตานิยม ยึดถือตนเองเป็นศูนย์กลาง และเชื่อในกฎหมายแบบตาต่อตา ฟันต่อฟัน
แหล่งข้อมูลอื่น

Official Church of Satan website
Religious Tolerance Official Page on The Church of Satan เก็บถาวร 2014-07-02 ที่ เวย์แบ็กแมชชีน
Description, Philosophies and Justification of Satanism
ลัทธิทรูแมน

ประธานาธิบดี แฮร์รี เอส. ทรูแมน ประธานาธิบดีสหรัฐอเมริกา
ลัทธิทรูแมน (อังกฤษ: Truman Doctrine) เป็นนโยบายซึ่งเสนอโดยประธานาธิบดีสหรัฐอเมริกา แฮร์รี เอส. ทรูแมน เมื่อวันที่ 12 มีนาคม ค.ศ. 1947 โดยกล่าวว่า สหรัฐจะสนับสนุนกรีซและตุรกี โดยให้ความช่วยเหลือทางเศรษฐกิจและการทหาร เพื่อป้องกันมิให้ประเทศทั้งสองตกอยู่ภายใต้อิทธิพลของโซเวียต
ทรูแมนกล่าวว่าทฤษฎีดังกล่าวจะเป็น "นโยบายของสหรัฐอเมริกาเพื่อสนับสนุนอิสรชนผู้ซึ่งกำลังต่อต้านความพยายามปราบปรามโดยชนกลุ่มน้อยติดอาวุธหรือโดยแรงกดดันจากภายนอก" ทรูแมนให้เหตุผลว่า เนื่องจาก "ระบอบเผด็จการเบ็ดเสร็จ" เหล่านี้บีบบังคับ "อิสรชน" พวกเขาจึงเป็นสัญลักษณ์ของภัยคุกคามต่อสันติภาพสากลและความมั่นคงของสหรัฐอเมริกา ทรูแมนออกแถลงการณ์ดังกล่าวท่ามกลางวิกฤตการณ์สงครามกลางเมืองกรีซ (1946-1949) เขาโต้แย้งว่าหากกรีซและตุรกีไม่ได้รับความช่วยเหลือที่ต้องการโดยด่วนแล้ว ทั้งสองประเทศอาจตกอยู่ภายใต้ระบอบคอมมิวนิสต์อย่างแก้คืนไม่ได้และจะสร้างผลกระทบร้ายแรงตลอดภูมิภาค
แต่เดิม สหราชอาณาจักรเคยให้การสนับสนุนกรีซมาก่อน แต่ตอนนี้อังกฤษกลับตกอยู่ในสถานะแทบล้มละลายและถูกบังคับให้ลดการให้ความช่วยเหลือลงอย่างมาก ในเดือนกุมภาพันธ์ ค.ศ. 1947 สหราชอาณาจักรร้องขออย่างเป็นทางการต่อสหรัฐอเมริกาเพื่อแทนที่ตนในบทบาทการสนับสนุนรัฐบาลกรีซ
นโยบายดังกล่าวได้รับการสนับสนุนจากพรรครีพับลิกันซึ่งมีเสียงข้างมากในรัฐสภาสหรัฐอเมริกา และส่งเงินจำนวน 400 ล้านดอลล่าร์สหรัฐไปยังภูมิภาคดังกล่าว แต่มิได้ส่งกำลังทหารใด ๆ ไป ผลกระทบจากนโยบายดังกล่าวทำให้ภัยคุกคามคอมมิวนิสต์หมดลงไป และใน ค.ศ. 1952 ทั้งสองประเทศเข้าร่วมกับนาโต พันธมิตรทางการทหารซึ่งรับประกันการคุ้มครองทั้งสองประเทศ
ลัทธิดังกล่าวต่อมาแพร่หลายอย่างไม่เป็นทางการจนกลายมาเป็นรากฐานของนโยบายสหรัฐอเมริกาในสงครามเย็น ตลอดทวีปยุโรปและทั่วโลก โดยเปลี่ยนแปลงนโยบายต่างประเทศที่มีต่อสหภาพโซเวียตจากยุคแห่งการผ่อนคลายความตึงเครียด ไปเป็นนโยบายการจำกัดการขยายตัวของโซเวียต นักประวัติศาสตร์มักถือว่าการประกาศลัทธิทรูแมนเป็นจุดเริ่มต้นของสงครามเย็น
ลักวา ซิม

| ลักวา ซิม |
| --- | --- |
เกิด: ดูการ์บาตาร์ ลักวา 10 มีนาคม พ.ศ. 2515 (52 ปี)
ลักวา ซิม (อังกฤษ: Lkhagva Sim) นักมวยสากลชาวมองโกเลีย มีชื่อจริงว่า ดูการ์บาตาร์ ลักวา (Dugarbaataryn Lkhagva; มองโกล: Дугарбаатарын Лхагва) เกิดเมื่อวันที่ 10 มีนาคม พ.ศ. 2515 มีสถิติการชก 26 ครั้ง ชนะ 21 (น็อก 18) เสมอ 1 แพ้ 4 ถือเป็น แชมป์โลกมวยสากลคนแรกของมองโกเลีย โดยเป็นแชมป์โลกสองรุ่นคือรุ่นซูเปอร์เฟเธอร์เวทและไลท์เวท
ประวัติ

เกิดที่เมืองอูลานบาตาร์ ประเทศมองโกเลีย เริ่มชกมวยสากลอาชีพเมื่อ พ.ศ. 2538 ได้ครองแชมป์ PABA และเคยมาชกในเมืองไทยภายใต้การจัดการของ นิวัฒน์ เหล่าสุวรรณวัฒน์ แต่หลังจากที่ชิงแชมป์โลกแพ้เมื่อ พ.ศ. 2540 ก็ไม่ได้มาชกในสังกัดของนิวัฒน์ เหล่าสุวรรณวัฒน์ อีก ต่อมาได้ครองแชมป์โลก WBA รุ่นซูเปอร์เฟเธอร์เวท ในการชิงแชมป์ไฟท์บังคับในฐานะรองแชมป์โลก WBA อันดับ 1 รุ่นซูเปอร์เฟเธอร์เวท ชนะทีเคโอ​ ทากาโนริ ฮาตาเกยามะ เจ้าของแชมป์โลกถึงถิ่นประเทศญี่ปุ่น แต่ก็เสียตำแหน่งให้ แบก จ็องคว็อนในปีเดียวกัน ใน พ.ศ. 2545 ขึ้นชิงแชมป์โลก WBA รุ่นเดิมที่ว่างกับยอดสนั่น 3เคแบตเตอรี่ ​ แต่เป็นฝ่ายแพ้คะแนน จากนั้นเลื่อนขึ้นไปชกรุ่นไลท์เวท และใน พ.ศ. 2547 ได้ชิงแชมป์โลก WBA (ที่ว่าง) ในฐานะรองแชมป์โลก WBA อันดับ 3 รุ่นไลท์เวท ชนะทีเคโอ​ยก 5 มิเกล กายิสต์ นักมวยชาวปานามา​ รองแชมป์โลก WBA อันดับ 1 รุ่นไลท์เวท ต่อมาได้เสียแชมป์ในการชกครั้งต่อมากับฮวน ดิแอซ นักมวยชาวอเมริกัน​เชื้อสาย​เม็กซิกันรองแชมป์โลก WBA อันดับ 7 และในปีต่อมาได้แขวนนวมไป
เกียรติประวัติ

แชมป์ PABA รุ่นไลท์เวท (2538 - 2539)
ชิง, 28 ธ.ค.2538 ชนะน็อก แมค การามอย ( อินโดนีเซีย) ยก 4 ที่จาการ์ตา ประเทศอินโดนีเซีย
ป้องกันแชมป์ครั้งที่ 1, 24 ก.พ. 2539 ชนะน็อก อี แคป ยง ( เกาหลีใต้) ยก 2 ที่ควังยังยิมเนเซียม ควังยัง ประเทศเกาหลีใต้
แชมป์ PABA รุ่นจูเนียร์ไลท์เวท (2539 - 2540)
ชิง (ที่ว่าง), 23 มี.ค. 2539 ชนะคะแนน สิงห์หนุ่ม ชูวัฒนะ ( ไทย) ที่พาต้าหัวหมาก กรุงเทพมหานคร ประเทศไทย
ป้องกันแชมป์ครั้งที่ 1, 19 พ.ค. 2539 ชนะน็อก โนรี จ๊อกกี้ยิม ( ไทย) ยก 6 ที่มหาชัยวิลล่า จังหวัดสมุทรสาคร ประเทศไทย
ป้องกันแชมป์ครั้งที่ 2, 21 ก.ย. 2539 ชนะทีเคโอ​ ฆิลเบร์โต กอนซาเลซ ( เวเนซุเอลา) ยก 6 ที่เซ็นทรัลพลาซารัตนาธิเบศร์ จังหวัดนนทบุรี​ ประเทศไทย
แชมป์โลก WBA รุ่นซูเปอร์เฟเธอร์เวท (2542)
ชิง, 27 มิถุนายน พ.ศ. 2542 ชนะทีเคโอ ทากาโนริ ฮาตาเกยามะ ( ญี่ปุ่น) ยก 5 ที่อาริอาเกะคอลิเซียม โตเกียว ประเทศญี่ปุ่น
เสียแชมป์, 31 ต.ค. 2542 แพ้คะแนน จอง คว็อน แบค ( เกาหลีใต้) ที่กิยังยิมเนเซียม ปูซาน ประเทศเกาหลีใต้
แชมป์โลก WBA รุ่นไลท์เวท (2547)
ชิง (ที่ว่าง​) , 10 เม.ย. 2547 ชนะทีเคโอ​ มิเกล กายิสต์ ( ปานามา) ยก 5 ที่แมนดะเลย์เบย์ ลาสเวกัส สหรัฐ​
เสียแชมป์, 17 ก.ค. 2547 แพ้คะแนน ฮวน ดิแอช ( สหรัฐ) ที่เอ็นอาร์จีเซนเตอร์ ฮิวสตัน สหรัฐ
ตำแหน่งผู้ท้าชิงแชมป์โลกอย่างเป็นทางการ WBA รุ่นไลท์เวท
ชิง , 16 ก.ย. 2548 ชนะทีเคโอ อีโบ เอลเดอร์ ( สหรัฐ) ยก 12 ที่แก๊สเซาท์อารีนา ดูลูท สหรัฐ​
เคยชิงแชมป์ต่อไปนี้แต่ไม่สำเร็จ
ชิงแชมป์โลก WBA รุ่นซูเปอร์เฟเธอร์เวท 1 ก.พ. 2540 แพ้คะแนน ชเว ยง-ซู ( เกาหลีใต้) ที่ซ็องนัมอินดอร์อารีนา ซ็องนัม ประเทศเกาหลีใต้
ชิงแชมป์โลก WBA รุ่นซูเปอร์เฟเธอร์เวท (ที่ว่าง) , 13 เม.ย. 2545 แพ้คะแนน ยอดสนั่น 3เคแบตเตอรี่ ( ไทย) ที่ศาลากลางจังหวัดนครราชสีมา จังหวัดนครราชสีมา ประเทศไทย
แหล่งข้อมูลอื่น

(อังกฤษ) สถิติการชก boxrec.com
การชิงแชมป์โลกครั้งแรกของ ลักวา ซิม
การชิงแชมป์โลกที่ว่างกับ ยอดสนั่น สามเคแบตเตอรี่
การชิงแชมป์โลกที่ว่างกับ มิเกล กายิสต์
การป้องกันตำแหน่งแชมป์โลกรุ่นไลท์เวท กับ ฮวน ดิแอซ
ละครสวมหน้ากาก

เครื่องแต่งตัวในละคร “The Masque of Blackness” ออกแบบโดยอินิโก โจนส์
ละครสวมหน้ากาก (อังกฤษ: Masque, ออกเสียง) เป็นการละเล่นแบบหนึ่งที่นิยมทำกันในราชสำนักยุโรปในคริสต์ศตวรรษที่ 16 ถึงต้นคริสต์ศตวรรษที่ 17 ที่อันที่จริงแล้วเริ่มขึ้นในอิตาลีก่อนหน้านั้นในรูปแบบของละครอินเทอร์เมดิโอซึ่งเป็นละครสวมหน้ากากที่แสดงในที่สาธารณะในงานเทศกาลยุคกลาง  ละครสวมหน้ากากประกอบด้วยดนตรีและการเต้นรำ, การร้องเพลงและการแสดง บนเวทีที่ตกแต่งอย่างหรูหรา ที่โครงสร้างของฉากและเครื่องแต่งกายอาจจะออกแบบโดยสถาปนิกผู้มีชื่อเสียง ที่เป็นจะอุปมานิทัศน์ที่เป็นการสรรเสริญผู้เป็นเจ้าภาพ นักแสดงและนักดนตรีอาชีพจะได้รับการจ้างให้แสดงและร้องเพลงในละครดังกล่าว โดยทั่วไปแล้วผู้แสดงที่เป็นข้าราชสำนักจะไม่มีบทพูดหรือร้องแอนน์แห่งเดนมาร์กพระมเหสีในสมเด็จพระเจ้าเจมส์ที่ 1 แห่งอังกฤษมักจะทรงมีบทเต้นรำร่วมกับนางสนองพระโอษฐ์ในละครสวมหน้ากาก ระหว่างปี ค.ศ. 1603 จนถึง ค.ศ. 1611 และ สมเด็จพระเจ้าเฮนรีที่ 8 และ สมเด็จพระเจ้าชาร์ลส์ที่ 1 ต่างก็เคยมีบทในละครสวมหน้ากากของพระองค์ ตามธรรมเนียมนิยมของละครสวมหน้ากากพระเจ้าหลุยส์ที่ 14 แห่งฝรั่งเศสทรงเต้นบัลเลต์ที่พระราชวังแวร์ซายส์ตามดนตรีโดยฌอง-แบ๊ปติสต์ ลุลลี่
การวิวัฒนาการ

ละครสวมหน้ากากวิวัฒนาการมาจากเทศกาลอันหรูหราของราชสำนักของอาณาจักรดยุคแห่งเบอร์กันดีในสมัยยุคกลางตอนปลาย การละเล่นดังกล่าวมักจะเป็นการแสดงเพื่อการสรรเสริญเยินยอแก่ผู้เป็นแขก และอาจจะรวมฉากท้องทุ่ง (pastoral settings), ตำนานลึกลับ และองค์ประกอบที่เป็นนาฏกรรมของหัวข้อเกี่ยวกับจริยธรรม และสิ่งที่ขาดไม่ได้คืออุปมานิทัศน์ของหัวข้อที่เกี่ยวกับการเมืองและการสังคม งานเทศกาลดังกล่าวมักจะเฉลิมฉลองการเกิด, การแต่งงาน, การมีประมุของค์ใหม่ และ พิธีเลียบพระนคร ศิลปะรูปลักษณ์ที่ใช้ในการละครมักจะมีพื้นฐานมาจากแหล่งข้อมูลคลาสสิกมากกว่าที่จะเป็นทางศาสนา และ เป็นส่วนหนึ่งของการฉลองใหญ่ ฉะนั้นละครสวมหน้ากากจึงเหมาะสมกับการจัดแบบแมนเนอริสม์โดยนักออกแบบผู้มีฝีมือเช่นจูลีโอ โรมาโน หรือ อินิโก โจนส์ นักวิพากษ์วรรณกรรมใหม่เขียนบรรยายในบทความเช่นใน "The Politics of the Stuart Court Masque", ค.ศ. 1998 (ไทย: การเมืองของละครสวมหน้ากากในราชสำนักสจวต) โดยเดวิด เบวิงตันและปีเตอร์ โฮลบรุคที่ชี้ให้เห็นเนื้อหาทางการเมืองที่ซ่อนอยู่ในบทละครสวมหน้ากาก  บางครั้งนัยยะทางการเมืองก็ไม่ยากนักที่จะเห็นได้เช่นในละครเรื่อง "ชัยชนะของสันติ", ค.ศ. 1998 (ไทย: การเมืองของละครสวมหน้ากากในราชสำนักสจวต) ที่สร้างด้วยทุนจำนวนมากที่หามาได้โดยรัฐสภาโดยสมเด็จพระเจ้าชาร์ลส์ที่ 1 ที่สร้างความไม่พึงพอใจให้แก่ฝ่ายเพียวริตัน พระราชพิธีเฉลิมฉลองในราชสำนักของแคทเธอรีน เดอ เมดิชิที่มักมีสาระเกี่ยวกับการเมืองยิ่งไปกว่าของอังกฤษ เป็นงานอันใหญ่โตเลื่องชื่อกันไปทั่วในสมัยนั้น แต่ละครอินเทอร์เมซซิของสำนักของตระกูลเมดิชิในฟลอเรนซ์ก็มีชื่อเสียงพอกัน
รายชื่อละครสวมหน้ากากบางเรื่อง

| --- | --- |
 Chloridia  Cupid and Death  The Fairy-Queen  The Fortunate Isles and Their Union  The Golden Age Restored  The Gypsies Metamorphosed  The Hue and Cry After Cupid  Hymenaei  The Lady of May  Lord Hay's Masque  The King's Entertainment at Welbeck  Love Freed from Ignorance and Folly  Love Restored  Love's Triumph Through Callipolis  Love's Welcome at Bolsover  Luminalia  The Masque of Augurs  The Masque of Beauty  The Masque of Blackness  The Masque of the Inner Temple and Gray's Inn:  The Masque of Queens  The Memorable Masque of the Middle Temple and Lincoln's Inn  Mercury Vindicated from the Alchemists  Neptune's Triumph for the Return of Albion  Oberon, the Faery Prince  Pleasure Reconciled to Virtue  Salmacida Spolia  The Shepherd's Paradise  The Sun's Darling  Tempe Restored  Time Vindicated to Himself and to His Honours  The Triumph of Beauty  The Triumph of Peace  The Vision of Delight  The Vision of the Twelve Goddesses  The World Tossed at Tennis  The Masque of the Red Death
ดูเพิ่ม

การละคร
แหล่งข้อมูลอื่น

"The Elizabethan origins of the masque" เก็บถาวร 2006-12-29 ที่ เวย์แบ็กแมชชีน
Cambridge History of English and American Literature: Popularity of the Masque in the age of Elizabeth
Cambridge History of English and American Literature: The Masque in Spenser
Florimène, 1635: the next-to-last masque of the court of Charles I
"The Masque at Ashby" เก็บถาวร 2004-10-28 ที่ เวย์แบ็กแมชชีน: John Marston's only extant masque, written for the Dowager Countess of Derby's 1607 visit to Ashby-de-la-Zouche, recreated by students
Elizabethan Authors: Thomas Nash, Summer's Last Will and Testament on-line text and notes
Masque of Anarchy, A Poem by Percy Bysshe Shelley
"The Society of the English Masque"
ลัทธิพาณิชยนิยม

ลัทธิพาณิชยนิยม (อังกฤษ: Mercantilism) เป็นนโยบายเศรษฐกิจแห่งชาติที่ออกแบบมาเพื่อเน้นการส่งออกมากกว่านำเข้า นโยบายนี้มีจุดประสงค์เพื่อลดการขาดดุลบัญชีเดินสะพัด หรือให้เกินดุล ลัทธิพาณิชยนิยมยังรวมถึงนโยบายเศรษฐกิจแห่งชาติที่มีจุดประสงค์เพื่อให้มีทุนสำรองระหว่างประเทศจากการได้เปรียบดุลการค้า โดยเฉพาะสินค้าสำเร็จรูป ในประวัติศาสตร์ นโยบายนี้มักนำไปสู่สงครามและผลักดันให้เกิดการขยายอาณานิคม
ลัทธิพาณิชยนิยมมีบทบาทในยุโรปสมัยใหม่ตั้งแต่คริสต์ศตวรรษที่ 16 ถึง 18 หรือยุคก่อนอุตสาหกรรม (proto-industrialization) ก่อนที่จะเสื่อมไป แม้ว่ามีผู้ออกความเห็นว่ายังคงมีอยู่ในเศรษฐกิจประเทศอุตสาหกรรม ในรูปแบบของการแทรกแซงทางเศรษฐกิจ (economic interventionism)
ลอเรน ดี. เอสเทิลแมน

| ลอเรน ดี>  เอสเทิลแมน |
| --- | --- |
ลอเรน ดี. เอสเทิลแมน
เกิด:  (1952-09-15) 15 กันยายน ค.ศ. 1952 (72 ปี) แอนอาร์เบอร์ รัฐมิชิแกน
อาชีพ: นักเขียนนวนิยาย
ลอเรน ดี. เอสเทิลแมน (อังกฤษ: Loren D. Estleman) เกิดวันที่ 15 กันยายน ค.ศ. 1952 ในแอนอาร์เบอร์ รัฐมิชิแกน เป็นนักเขียนนวนิยายนักสืบและนวนิยายตะวันตกชาวอเมริกัน เขาเป็นที่รู้จักจากนวนิยายแนวอาชญากรรมที่มีนักสืบชื่อเอมอส วอล์กเกอร์
ชีวิตและผลงาน

เอสเทิลแมนสำเร็จการศึกษาจากมหาวิทยาลัยอีสเทิร์นมิชิแกนในปี ค.ศ. 1974 ด้วยปริญญาตรีสาขาภาษาอังกฤษและวารสารศาสตร์ โดยในปี ค.ศ. 2002 มหาวิทยาลัยอีสเทิร์นมิชิแกนได้มอบปริญญาดุษฎีบัณฑิตกิตติมศักดิ์ด้านมนุษยธรรม ทั้งนี้ เขาแต่งงานกับนักเขียนนิยายสืบสวนสอบสวน เดโบราห์ มอร์แกน ในปี ค.ศ. 1993 และเขาแต่งหนังสือจากการใช้เครื่องพิมพ์ดีดด้วยมือ
เอสเทิลแมนได้รับการตีพิมพ์นวนิยายเรื่องแรกของเขาคือดิโอคลาโฮมาพังก์ในปี ค.ศ. 1976 และได้รับการตีพิมพ์ซีรีส์นักสืบเอกชน เอมอส วอล์กเกอร์ ซึ่งเขามีชื่อเสียงที่สุดในปี ค.ศ. 1980 ส่วนซีรีส์อื่นอยู่ในแนวโอลด์เวสต์ ได้แก่ จอมพล เพจ เมอร์ด็อค และนักฆ่า ปีเตอร์ แมคลิน นอกจากนี้ เขายังเขียนนวนิยายชุดหนึ่งเกี่ยวกับประวัติศาสตร์อาชญากรรมในดีทรอยต์ (รวมถึงหนังสือวอล์กเกอร์ของเขาด้วย) รวมถึงซีรีส์ล่าสุดเกี่ยวกับวาเลนตีโน ผู้ติดตามภาพยนตร์ที่สูญหาย และอาชญากรรมที่เกี่ยวข้องกับพวกเขา ผลงานที่ไม่ใช่ซีรีส์ของเขา ได้แก่ บลัดดีซีซัน ซึ่งเป็นภาพจำลองของการดวลปืนที่โอเค คอแรล รวมถึงนวนิยายและเรื่องราวหลายเรื่องที่มีเชอร์ล็อก โฮมส์ เช่นเดียวกับการมีส่วนร่วมในหนังสือหลายเล่มเกี่ยวกับวิธีการเขียน และขายเรื่องราวรวมถึงนวนิยาย ผลงานวรรณกรรมของเอสเทิลแมนได้รับการยอมรับและให้ความสำคัญโดยมหาวิทยาลัยมิชิแกนสเตต ในมิชิแกนไรเตอส์ซีรีส์ของพวกเขา
บรรณานุกรม > หนังสือเอมอส วอล์กเกอร์

แผนสังหารบุคคลสำคัญ (ค.ศ. 1980) ฉบับแปลภาษาไทยโดย: ไม้หอม / เรียบเรียงโดย: แสนยากร
แองเจลอายส์ (ค.ศ. 1981)
เดอะ มิดไนท์ แมน (ค.ศ. 1982) ฉบับแปลภาษาไทยโดย: วีรจิต กลัมพะสุต
เดอะกลาสไฮเวย์ (ค.ศ. 1983)
ซูการ์ทาวน์ (ค.ศ. 1985)
เอเวอรีบริลเลียนต์อาย (ค.ศ. 1986)
เลดีเยสเทอร์เดย์ (ค.ศ. 1987)
ดาวน์ริเวอร์ (ค.ศ. 1988)
ไซเลนต์ธันเดอร์ (ค.ศ. 1989)
สวีตวีเมนลาย (ค.ศ. 1990)
เนฟเวอร์สตรีต (ค.ศ. 1997)
เดอะวิตช์ไฟเดอร์ (ค.ศ. 1998)
เดอะเอาเออส์ออฟเดอะเวอร์จิน (ค.ศ. 1999)
อะสไมล์ออนเดอะเฟซออฟเดอะไทเกอร์ (ค.ศ. 2000)
ซินนิสเทอร์ไฮส์ (ค.ศ. 2002)
พอยซันบลอนด์ (ค.ศ. 2003)
เรโทร (ค.ศ. 2004)
นิโคทินคิส (ค.ศ. 2006)
อเมริกันดีเทคทีฟ (ค.ศ. 2007)
เดอะเลฟต์แฮนดิดดอลลาร์ (ค.ศ. 2010)
อินเฟอแนลเอนเจลส์ (ค.ศ. 2011)
เบิร์นนิงมิดไนต์ (ค.ศ. 2012)
ดอนต์ลุกฟอร์มี (ค.ศ. 2014)
ยูโนวฮุคิลด์มี (ค.ศ. 2014)
เดอะซันดาวน์สพีช (ค.ศ. 2015)
เดอะไลโอเนสอีสเดอะฮันเทอร์ (ค.ศ. 2017)
แบล็กแอนด์ไวต์บอล (ค.ศ. 2018)
เว็นโอลด์มิดไนต์คัมส์อะลอง (ค.ศ. 2019)
บรรณานุกรม > หนังสือเอมอส วอล์กเกอร์ > รวมเรื่องสั้นเอมอส วอล์กเกอร์

เจเนอรัลเมอร์เดอส์ (ค.ศ. 1988)
เอมอส วอล์กเกอร์: เดอะคอมพลีตสตอรีคอลเลกชัน (ค.ศ. 2010)
บรรณานุกรม > หนังสืออื่น ๆ > นวนิยายตะวันตก

โปรดดูภายใต้การมีส่วนร่วมในคอลเลกชันด้านล่าง
เดอะไฮเดอร์ (ค.ศ. 1978)
เอซส์แอนด์เอตส์ (ค.ศ. 1981)
เดอะวูล์ฟเฟอร์ (ค.ศ. 1981)
มิสเตอร์เซนต์จอห์น (ค.ศ. 1983)
ดิสโอลด์บิล (ค.ศ. 1984)
กันแมน (ค.ศ. 1985)
บลัดดีซีซัน (ค.ศ. 1987)
เดอะเบสต์เวสเทิร์นสตอรีส์ออฟลอเรน ดี. เอสเทิลแมน (ค.ศ. 1989; เลือกโดยบิล พรอนซินี และ มาร์ติน เอช. กรีนเบิร์ก)
ซัดเดนคันทรี (ค.ศ. 1991)
บิลลี กาเชด: แอนอเมริกันเอพิก (ค.ศ. 1997)
เจอร์นีย์ออฟเดอะเดด (ค.ศ. 1998)
แบล็กพาวเดอร์, ไวต์สโมก (ค.ศ. 2002)
ดิอันเดอร์เทเกอส์ไวฟ์ (ค.ศ. 2005)
ดิแอดเวนเจอส์ออฟจอห์นนี เวอร์มิลเลียน (ค.ศ. 2006)
รอยแอนด์ลิลลี: อะเลิฟสตอรี (ค.ศ. 2010)
แร็กไทม์คาวบอยส์ (ค.ศ. 2014)
เดอะลองไฮนูน (ค.ศ. 2015)
แหล่งข้อมูลอื่น

เว็บไซต์ทางการ
ลัทธิมอนโร

เจมส์ มอนโร ประธานาธิบดี              คนที่ 5 ของสหรัฐอเมริกา
ลัทธิมอนโร (อังกฤษ: Monroe Doctrine) คือแถลงการณ์ที่ตั้งชื่อตามอดีตประธานาธิบดีสหรัฐอเมริกา เจมส์ มอนโร ที่ได้แถลงการณ์ไว้เมื่อวันที่ 2 ธันวาคม ค.ศ. 1823 โดยกล่าวถึงจุดมุ่งหมายที่จะนำพาประเทศให้อยู่ในความ สงบ และ โดดเดี่ยว และไม่ต้องการให้ชาติยุโรปเข้ามาแทรกแซงทางด้านการเมือง หรือแสวงหาดินแดนในทวีปอเมริกา ซึ่ง อังกฤษ ฝรั่งเศส ปรัสเซีย รัสเซีย และ จักรวรรดิออสเตรีย-ฮังการี ให้ความช่วยเหลือทางการทหารแก่สเปน ในการปราบกบฏอาณานิคมทั้งในอเมริกาเหนือและอเมริกาใต้ อันเป็นความพยายามของชาติต่าง ๆ ในการแสวงหาโอกาสครองครองดินแดนในแถบนี้
แถลงการณ์ฉบับนี้เป็นนโยบายต่างประเทศของสหรัฐ มีหลักการณ์สำคัญดังนี้
สหรัฐอเมริกาจะไม่ยุ่งเกี่ยวกับอาณานิคมของสเปนในทวีปอเมริกา
ถ้าประเทศใดในทวีปยุโรปเข้ามายุ่งเกี่ยว กดขี่ประเทศในอเมริกา สหรัฐอเมริกาจะถือว่าการกระทำของประเทศนั้น เป็นภัยคุกคามต่อสันติภาพ และ ความปลอดภัยของสหรัฐอเมริกา
สหรัฐอเมริกาจะไม่ยอมให้ประเทศใดในทวีปยุโรปเข้ามาแสวงหาอาณานิคมในทวีปอเมริกาอีกต่อไป
สหรัฐอเมริกาจะไม่ยุ่งเกี่ยวกับกิจการภายในประเทศของทวีปยุโรป
ลัทธิมังสวิรัติ

สำหรับความหมายอื่น ดูที่ มังสวิรัติ
ตราสัญลักษณ์บนผลิตภัณฑ์อาหารในประเทศอินเดียสำหรับอาหารมังสวิรัติ (สีเขียว) แยกกันกับอาหารที่ไม่เป็นมังสวิรัติ (สีน้ำตาล) การแสดงสัญลักษณ์เป็นข้อบังคับทางกฎหมายในอินเดีย
ลัทธิมังสวิรัติ หรือ ลัทธิกินอาหารผัก (อังกฤษ: vegetarianism) คือ การงดบริโภคเนื้อ ได้แก่ เนื้อสัตว์ใหญ่หรือเนื้อแดง เนื้อสัตว์ปีก อาหารทะเลและเนื้อสัตว์อื่น ลัทธิมังสวิรัติอาจรวมถึงการงดผลผลิตพลอยได้จากการฆ่าสัตว์ เช่น เครื่องในสัตว์และเจลาติน
บุคคลอาจรับลัทธิมังสวิรัติด้วยหลายสาเหตุ หลายคนคัดค้านการทานเนื้อด้วยคำนึงถึงชีวิตที่มีความรู้สึก แรงจูงใจทางศีลธรรมดังกล่าวรวมเข้าอยู่ในความเชื่อทางศาสนาหลายศาสนา ร่วมกับมโนทัศน์สิทธิสัตว์ แรงจูงใจอื่นมีเหตุผลเกี่ยวกับสุขภาพ การเมือง สิ่งแวดล้อม วัฒนธรรม สุนทรีย์หรือเศรษฐกิจ ลัทธิมังสวิรัติมีหลากหลาย ตั้งแต่ อาหารผู้กินอาหารผัก-ไข่ (ovo-vegetarian) ซึ่งรวมไข่ แต่ไม่รวมผลิตภัณฑ์นม อาหารของผู้กินอาหารผัก-นม (lacto-vegetarian) รวมผลิตภัณฑ์นม แต่ไม่รวมไข่ และอาหารผู้กินอาหารผักไข่-นม (ovo-lacto vegetarian) ซึ่งรวมทั้งไข่และผลิตภัณฑ์นม ผู้กินอาหารผักเคร่งครัด หรือ vegan งดผลิตภัณฑ์จากสัตว์ทุกชนิด รวมทั้งไข่ นม ขี้ผึ้งและน้ำผึ้ง รังนก ผลิตภัณฑ์ที่ผ่านกระบวนการของผลิตภัณฑ์จากสัตว์ เช่น น้ำตาลที่ผ่านการฟอกสีด้วยถ่านกระดูก นอกจากนี้ ยังหลีกเลี่ยงผลิตภัณฑ์จากสัตว์ เช่น เสื้อผ้าที่ทำจากหนังสัตว์ ผ้าไหม ไข่มุก และไขมันห่านที่ใช้ขัดรองเท้า
ละครชุดทางโทรทัศน์ในเน็ตฟลิกซ์ของมาร์เวล

| ละครชุดทางโทรทัศน์เน็ตฟลิกซ์ของมาร์เวล |
| --- | --- |
เค้าโครงจาก: ตัวละครตีพิมพ์ โดย มาร์เวลคอมิกส์
แสดงนำ: ดูเพิ่ม
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 13 (ใน 6 เรื่อง)
จำนวนตอน: 161
การผลิต
ผู้อำนวยการผลิต:   อลัน ไฟน์  สแตน ลี  โจ คูซาดา  จิม โชรี  เจฟ โล้บ 
ความยาวตอน: 41–69 นาที
บริษัทผู้ผลิต:   เอบีซีสตูดิโอส์  มาร์เวลเทเลวิชัน 
ออกอากาศ
เครือข่าย: เน็ตฟลิกซ์
ออกอากาศ: 10 เมษายน ค.ศ. 2015 (2015-04-10) – 14 มิถุนายน ค.ศ. 2019 (2019-06-14)
ละครชุดทางโทรทัศน์เน็ตฟลิกซ์ของมาร์เวล (อังกฤษ: Marvel's Netflix television series) เป็นละครชุดทางโทรทัศน์อเมริกันที่เชื่อมต่อกันซึ่งสร้างขึ้นสำหรับบริการสตรีมมิ่งทางเน็ตฟลิกซ์ โดยอิงจากตัวละครที่ปรากฏในสิ่งพิมพ์ของมาร์เวลคอมิกส์ ผลิตโดยมาร์เวลเทเลวิชันและ เอบีซีสตูดิโอส์ เรื่องเหล่านี้มีเหตุการณ์อยู่ในจักรวาลภาพยนตร์มาร์เวล (MCU) และเป็นที่ทราบกันว่ามีความต่อเนื่องระหว่างภาพยนตร์แฟรนไชส์และซีรีส์ทางโทรทัศน์อื่น ๆ ด้วย โดยมาร์เวลเรียกรวมกันว่า "Marvel Street-Level Heroes" หรือ "Marvel Knights"
ซีรีส์

| ชื่อ | ปี | ปี | จำนวนตอน | จำนวนตอน | วันที่เผยแพร่ | วันที่เผยแพร่ | เครือข่าย | ผู้ควบคุมการผลิต |
| --- | --- | --- | --- | --- | --- | --- | --- | --- |
| แดร์เดวิล |  | 1 | 13 | 13 | 10 เมษายน ค.ศ. 2015 (2015-04-10) | 10 เมษายน ค.ศ. 2015 (2015-04-10) | เน็ตฟลิกซ์ | สตีเวน เอส. ดีไนท์ |
| แดร์เดวิล |  | 2 | 13 | 13 | 18 มีนาคม ค.ศ. 2016 (2016-03-18) | 18 มีนาคม ค.ศ. 2016 (2016-03-18) | เน็ตฟลิกซ์ | ดักลาส เพทรี และมาร์โก รามิเรซ |
| แดร์เดวิล |  | 3 | 13 | 13 | 19 ตุลาคม ค.ศ. 2018 (2018-10-19) | 19 ตุลาคม ค.ศ. 2018 (2018-10-19) | เน็ตฟลิกซ์ | เอริก โอเลสัน |
| เจสสิกา โจนส์ |  | 1 | 13 | 13 | 20 พฤศจิกายน ค.ศ. 2015 (2015-11-20) | 20 พฤศจิกายน ค.ศ. 2015 (2015-11-20) | เน็ตฟลิกซ์ | เมลิสซา โรเซนเบิร์ก |
| เจสสิกา โจนส์ |  | 2 | 13 | 13 | 8 มีนาคม ค.ศ. 2018 (2018-03-08) | 8 มีนาคม ค.ศ. 2018 (2018-03-08) | เน็ตฟลิกซ์ | เมลิสซา โรเซนเบิร์ก |
| เจสสิกา โจนส์ |  | 3 | 13 | 13 | 14 มิถุนายน ค.ศ. 2019 (2019-06-14) | 14 มิถุนายน ค.ศ. 2019 (2019-06-14) | เน็ตฟลิกซ์ | เมลิสซา โรเซนเบิร์ก และสก็อตต์ เรย์โนลด์ |
| ลู้ก เคจ |  | 1 | 13 | 13 | 30 กันยายน ค.ศ. 2016 (2016-09-30) | 30 กันยายน ค.ศ. 2016 (2016-09-30) | เน็ตฟลิกซ์ | เชโอ โฮดาริ โคเกอร์ |
| ลู้ก เคจ |  | 2 | 13 | 13 | 22 มิถุนายน ค.ศ. 2018 (2018-06-22) | 22 มิถุนายน ค.ศ. 2018 (2018-06-22) | เน็ตฟลิกซ์ | เชโอ โฮดาริ โคเกอร์ |
| ไอรอนฟิสต์ |  | 1 | 13 | 13 | 17 มีนาคม ค.ศ. 2017 (2017-03-17) | 17 มีนาคม ค.ศ. 2017 (2017-03-17) | เน็ตฟลิกซ์ | สกอตต์ บัก |
| ไอรอนฟิสต์ |  | 2 | 10 | 10 | 7 กันยายน ค.ศ. 2018 (2018-09-07) | 7 กันยายน ค.ศ. 2018 (2018-09-07) | เน็ตฟลิกซ์ | เอ็ม. เรเวน เมตซ์เนอร์ |
| เดอะดีเฟนเดอร์ส |  | 1 | 8 | 8 | 18 สิงหาคม ค.ศ. 2017 (2017-08-18) | 18 สิงหาคม ค.ศ. 2017 (2017-08-18) | เน็ตฟลิกซ์ | มาร์โก รามิเรซ |
| เดอะพันนิชเชอร์ |  | 1 | 13 | 13 | 17 พฤศจิกายน ค.ศ. 2017 (2017-11-17) | 17 พฤศจิกายน ค.ศ. 2017 (2017-11-17) | เน็ตฟลิกซ์ | สตีฟ ไลท์ฟุต |
| เดอะพันนิชเชอร์ |  | 2 | 13 | 13 | 18 มกราคม ค.ศ. 2019 (2019-01-18) | 18 มกราคม ค.ศ. 2019 (2019-01-18) | เน็ตฟลิกซ์ | สตีฟ ไลท์ฟุต |